**סאניווייל** (באנגלית: **Sunnyvale**) היא עיר הנמצאת במחוז סנטה קלרה, קליפורניה, בעמק הסיליקון. נכון למפקד האוכלוסין של ארצות הברית ב־2010, אוכלוסיית העיר מנתה 140,095 תושבים.

סאניווייל היא העיר השביעית המאוכלסת ביותר באזור מפרץ סן פרנסיסקו ואחת הערים הגדולות בעמק הסיליקון. היא גובלת בחלקים של סן חוזה מצפון, שדה התעופה הפדרלי (אנ') מצפון מערב, מאונטיין ויו מצפון מערב, לוס אלטוס מדרום מערב, קופרטינו מדרום וסנטה קלרה ממזרח. העיר סאניווייל משתרעת לאורך הדרך ההיסטורית אל קמינו ריאל (אנ') ( – כביש 82) העוברת בעיר מצפון לדרום בין סן פרנסיסקו לסן חוזה והכביש המהיר כביש  – כביש 101 של ארצות הברית.

העיר סאניווייל היא חלק מאזור ההיי-טק בקליפורניה המכונה עמק הסיליקון. בסאניווייל נמצאים מטות של חברות טכנולוגיה רבות כגון: Yahoo!, AMD ,LinkedIn ונטאפ והיא מהווה מרכז הפעלה מרכזי עבור חברות אחרות. היא גם ביתם של כמה חברות תעופה וביטחון. בסאניווייל היה גם בסיס חיל האוויר אוניזוקה (אנ'), המכונה לעיתים קרובות "הקוביה הכחולה" בשל צבעו וצורתו של הבניין הראשי ללא חלונות. המתקן, שנקרא בעבר בסיס חיל האוויר סאניווייל, נקרא על שם האסטרונאוט מעבורת החלל שנפטר אליסון אוניזוקה (אנ'). הוא שימש כמתקן שליטה בלוויינים של צבא ארצות הברית עד אוגוסט 2010 ומאז נהרס.

סאניווייל היא אחת הערים הבודדות בארצות הברית שבמועצת העיר יש מחלקה מיוחדת לבטיחות הציבור (אנ'), בה כל אנשי הצוות מאומנים ככבאים, שוטרים וכחובשים פרמדיקים, כדי שיוכלו לענות למצבי חירום בכל אחד משלושת התפקידים. שירותי הספרייה של העיר ניתנים על ידי הספרייה הציבורית של סאניווייל (אנ'), הממוקמת במרכז האזרחי של העיר.

היסטוריה
--------

 ציור של בני אולון משנת 1822 שצויר על ידי הצייר Louis Choris
 מגדל המים ליבי, ציון דרך במורשת סאניווייל
כשהספרדים הגיעו לראשונה בשנות ה-70 של המאה השמונה לעמק סנטה קלרה (אנ'), הוא היה מאוכלס מאוד על ידי הילידים (שבטי אינדיאנים) האולונים (אנ'). אולם בשלב מוקדם עם הגעתם של הספרדים, מגפות של אבעבועות שחורות, חצבת ומחלות חדשות אחרות צמצמו מאוד את אוכלוסיית שבטי האולון. בשנת 1777, הוקם מיסיון סנטה קלרה (אנ') על ידי המיסיונר הפרנציסקני פדרה ג'וניפרו סרה (אנ'), והיה ממוקם במקור בסן חוזה (בסמוך למסלול שדה התעופה של סן חוזה (אנ') בימינו).

### המאה התשעה עשרה

בשנת 1843 הוענק ראנצ'ו פסטוריה דה לאס בורגאס (אנ') לפרנסיסקו אסטרדה ולאשתו אינז קסטרו. חלקים מהאדמה שניתנה במענק זה התפתחו מאוחר יותר לערים מאונטיין ויו וסאניווייל. שנתיים לאחר מכן, בשנת 1844, הוענקה קרקע נוספת ללופה יניגו Lupe Yñigo, שהיה אחד הבודדים מבני השבטים הילידים שהחזיק במענקי קרקע. מענק הקרקע שלו נקרא לראשונה ראנצ'ו פוזולמי (אנ'), שנקרא על שם כפר שבט בני האולון שעמד באזור לפני כן. רנצ'ו פוזולמי נודע מאוחר יותר כראנצ'ו יניגו.

בשנת 1844 מרטין מרפי הבן הגיע לקליפורניה עם אביו Martin Murphy במסגרת קבוצת המהגרים הלבנים האמריקאים הראשונה שהיגרו מאיווה לקליפורניה עוד לפני הבהלה לזהב ומלחמת מקסיקו-ארצות הברית. קבוצת מהגרים זו נקראה סטפנס-טאונסנד-מרפי (אנ'). בשנת 1850 רכש מרטין מרפי הבן חלק מראנצ'ו פסטוריה דה לאס בורגאס תמורת 12,500 דולר. מרפי הקים במקום חווה לגידול חיטה שהוא קרא לה בשם Bay View. מרפי הקים את הבית הראשון במחוז סנטה קלרה; הבית נהרס בשנת 1961 אך שוחזר בשנת 2008 כמוזיאון פארק המורשת סאניווייל (אנ'). כאשר מרפי נפטר בשנת 1884, אדמתו נחלקה בין יורשיו.

בשנת 1860 ניתן אישור לסלילה מסילת הרכבת בין סן פרנסיסקו לסן חוזה (אנ'). המסילה עברה דרך שטחי חוות Bay View של מרפי ועל כן הוקמה בחווה תחנת מרפי. מאוחר יותר הוקמה תחנת לורנס בקצה הדרומי של החווה ביי ויו.

בשנות ה-70 של המאה התשע עשרה, מטעי פירות קטנים נטעו במקום חוות חיטה גדולות רבות, מכיוון שגידול החיטה הפך ללא כלכלי בגלל חוקי המחוז והארנונה, יבוא והדלדלות איכות הקרקעות. בשנת 1871 הקימו ד"ר ג'יימס מ' דוסון ואשתו אלואיז (לבית ג'ונס) את מפעל שימורי הפירות הראשון במחוז. גידול פירות לתעשיית השימורים הפך במהרה לענף מרכזי במחוז. המצאת קרון הרכבת להובלה בקירור הגדילה עוד יותר את הכדאיות הכלכלית המבוססת על פירות. מטעי הפירות הפכו נפוצים עד כדי כך, שבשנת 1886 מועצת הסחר של סן חוזה כינתה את מחוז סנטה קלרה "גן העולם".

בשנות השמונים של המאה תשע עשרה היוו העובדים הסינים בערך שליש מהעובדים שעבדו בחקלאות במחוז סנטה קלרה. אחוז זה הצטמצם עם הזמן לאחר שחוק ההדרה הסיני נחקק. בעשור שלאחר מכן, בשנות ה-90, הגיעו מהגרים רבים מאיטליה, האיים האזוריים, פורטוגל ויפן לעבוד בפרדסים.

בשנת 1897 קנה וולטר אוורט קרוסמן, 809 דונמים והחל למכור נדל"ן. הוא פרסם את האזור, כאזור "מרפי היפה" ומאוחר יותר, בשנות ה-20 של המאה העשרים, כ"עיר הגורל". בשנת 1897, בית הספר Encinal נפתח כבית הספר הראשון במרפי. בעבר, ילדים בעיירה נאלצו לנסוע למאונטיין ויו לבית הספר.

### המאה העשרים

בשנת 1901 הודיעו לתושבי מרפי שהם אינם יכולים להשתמש יותר בשמות Encinal או Murphy ככתובות הדואר שלהם. ב־24 במרץ 1901 סאניווייל Sunnyvale קיבלה את שמה. העיר נקראה סאניווייל כי היא הייתה ממוקמת באזור שטוף שמש הסמוך לאזורים בהם ערפל סמיך כיסה את השמים.

העיר סאניווייל המשיכה לצמוח ובשנת 1904 הוחל בייצור פירות יבשים. שנתיים לאחר מכן, חברת מקניל וליבי, חברה לאריזת בשר בשיקגו, החליטה לפתוח את מפעל אריזת הפירות הראשון בסאניווייל. מגדל מים שהוקם בשטח המפעל שעל צויר ציור של כוס קוקטייל פירות, מזהה את האתר לשעבר של המפעל.

בשנת 1906 עברה חברת ההנדסה ג'ושוע הנדי עבודות ברזל (אנ') מסן פרנסיסקו לסאניווייל לאחר שבניין החברה נהרס ברעידת האדמה ב־1906. מפעל הברזל של ג'ושוע הנדי היה מפעל התעשייה הראשון שאינו חקלאי בעיירה. מאוחר יותר עברה החברה מייצור ציוד כרייה למוצרים אחרים כמו מנועי קיטור ימיים.

 מוזיאון עבודות הברזל של ג'ושוע הנדי
בשנת 1912 הצביעו תושבי סאניווייל בעד התאגדות, מאז הפכה סאניווייל לעיר רשמית.

בית הספר התיכון פרמונט (אנ') נפתח לראשונה בשנת 1923.

בשנת 1924 נבחרה Edwina Benner לכהונתה הראשונה כראשת עיריית סאניווייל. היא הייתה ראשת העירייה השנייה בתולדות מדינת קליפורניה.

בשנת 1930 החליט הקונגרס להציב את הבסיס הצבאי של ספינות האוויר של החוף המערבי בסאניווייל, לאחר ש"קנה" ארבעה קילומטרים רבועיים של אדמות חקלאיות הגובלות במפרץ סן פרנסיסקו תמורת 1 דולר. שמו של שדה התעופה הימי הזה שונה מאוחר יותר לתחנת האוויר הימית מופט (אנ') ובהמשך לשדה התעופה הפדרלי מופט המכונה בדרך כלל שדה מופט. כמו גם שדה התעופה הבינלאומי של סן חוזה.

בשנת 1939 החלה הוועדה המייעצת הלאומית לאווירונאוטיקה (NACA, שם קודם של נאס"א ) במחקר במעבדת איימס.

במהלך מלחמת העולם השנייה כלכלת המלחמה גרמה לשינוי ומעבר של התעשייה בסאניווייל, מתעשיית הפירות לתעשיית ההיי-טק במחוז סנטה קלרה. חברת ג'ושוע הנדי עבודות ברזל הסבו את מפעלם לבניית מנועי קיטור ימיים עבור האניות הרבות שנבנו לצורכי המלחמה, תותחים ימיים ומשגרי רקטות כדי לסייע במאמץ המלחמתי. עם צמיחת התעשייה הביטחונית בעיר נוצר מחסור בעובדים בענף החקלאות. מהגרים ממקסיקו הגיעו לסאניווייל כדי למלא את המחסור של העובדים בחקלאות.

בשנת 1950 שולבו מחלקת הכבאות ומחלקת המשטרה למחלקה לביטחון הציבור.

לאחר מלחמת העולם השנייה, נעקרו מטעי הפירות וחוות התירס המתוק (אנ') כדי להכשיר את השטח לבניית בתים, מפעלים ומשרדים. בשנת 1956, יצרנית המטוסים לוקהיד העבירה את המטה שלה לסאניווייל. מאז, חברות היי-טק רבות הקימו משרדים ומטות בסאניווייל, כולל החברות AMD ו-ויאהו. אב הטיפוס הראשון של פונג, אחד ממשחקי הווידאו הראשונים במכונות המזל, הותקן בסאניווייל באוגוסט 1972, בבר בשם הטברנה של אנדי קאפ, שנקרא גם Rooster T. Feathers. בשנת 2002 נעקרו הבוסתנים המעטים שנותרו ועליהם נבנו בתים וחנויות. עם זאת, ישנם עדיין פרדסים בבעלות עירונית, כמו בוסתן המורשת ליד מרכז הקהילה של סאניווייל.

בשנת 1979 נפתח הקניון המקורה בשם "מרכז העיר סאניווייל", שבעבר היה אזור קניות מסורתי במרכז העיר. אחרי שנים של הפעלה מוצלחת, הקניון החל לדעוך בשנות התשעים. לאחר שינויים רבים בתוכניות ובבעלות, הקניון נהרס בשנת 2007.

### שנות האלפיים

סאניווייל חגגה מאה שנה להייוסדה ב־25 באוגוסט 2012.

#### פיתוח במרכז העיר

בנובמבר 2009 נפתחו מחדש חלקים סגורים מהרחובות הראשיים במרכז העיר סאניווייל כחלק מהפיתוח המתמשך של מרכז העיר בפתיחת קניון מרכז העיר סאניווייל (אנ'), שסימן לראשונה זה למעלה משלושה עשורים שאותם רחובות נפתחו לתנועת כלי רכב והולכי רגל. חלק מהפרויקט כלל בניית בנייני דירות ומשרדים חדשים.

ביניהם שני בנייני המשרדים המאוכלסים על ידי אפל ונוקיה. בניינים לשימוש מעורב נבנו ליד פלאזה דל סול צפונית לשדרת מרפי. באמצע שנת 2015 נפתחו מתחמי דירות רב-קומתיים חדשים, כולל עסקים בקומת הקרקע. כיכר רדווד נפתחה מחדש כפארק בשנת 2017. דירות רבות אוכלסו מיד והיתר אוכלסו בשנת 2020. חברת המזון הול פודס מרקט וחברת התיאטראות של AMC נפתחו באוקטובר 2020

#### חברות הטכנולוגיה הגדולות

בראשית המאה העשרים ואחת הפכה סאניווייל למרכז פעילות של חברות טכנולוגיה גדולות רבות, בהן אפל, לינקדאין (שהמטה שלה בסוניווייל), גוגל, מעבדות וולמארט ו-23andMe. גוגל אף הציגה תוכניות על כוונתה להקים מרכז פיתוח גדול באזור פארק מופט, הסמוך לשדה התעופה מופט.

גאוגרפיה
--------

העיר סאניווייל ממוקמת ב-37°22′7.56″N 122°2′13.4″W﻿ / ﻿37.3687667°N 122.037056°W﻿ / 37.3687667; -122.037056.

על פי לשכת המפקד של ארצות הברית, שטחה הכולל של העיר הוא 58.99 קילומטרים רבועיים. מתוכם, 56.9 קילומטרים רבועיים הם יבשה ו-1.8 קילומטרים רבועיים מהשטח (3.09%) הם מים. גובה העיר 38 מטר מעל פני הים.

### אקלים

כמו רוב אזור מפרץ סן פרנסיסקו, גם בסאניווייל יש אקלים ים-תיכוני, עם חורפים קלים ולחים וקיצים חמים ויבשים מאוד. הטמפרטורות הממוצעות בקיץ בשעות היום הן הגבוהות בשנה כ-26 מעלות צלזיוס ובמהלך החורף, הטמפרטורות הממוצעות בשעות היום לא יורדות מתחת ל-5 מעלות צלזיוס. שלג הוא נדיר, אך ב־21 בינואר 1962 וב־5 בפברואר 1976 ירד שלג בסאניווייל וברוב אזור מפרץ סן פרנסיסקו. סאניווייל נפגעה לזמן קצר מטורנדו בשנת 1998, אירועי טורנדו נדירים ביותר.

| **אקלים בסאניווייל  Sunnyvale  בממוצע בין השנים 1953 לבין 2017** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 15 | 16.8 | 18.7 | 21 | 23.5 | 26 | 27.1 | 27.1 | 26.7 | 23.5 | 18.2 | 14.8 | 21.5 |
| טמפרטורה יומית מזערית ממוצעת (C°) | 5.1 | 6.4 | 7.4 | 8.4 | 10.4 | 12.3 | 13.6 | 13.6 | 13 | 10.4 | 7.1 | 5 | 9.4 |
| משקעים ממוצעים (מ"מ) | 84 | 90 | 65 | 29 | 13 | 3 | 0.5 | 1 | 5.3 | 23 | 52 | 79 | 444.81 |
| מקור: National Centers for Environmental Information - Daily Summaries Station Details (for station USC00046646) ,2020-09-27 |

דמוגרפיה
--------


התפתחות האוכלוסייה בסאניווייל   
בין השנים 1930–2019 על פי   

מפקד העשור של ארצות הברית בשנת 2010| שנת המפקד | מספר תושבים | השינוי באחוזים |
| --- | --- | --- |
| 1930 | 3,094 | - |
| 1940 | 4,373 | 41.3% |
| 1950 | 9,829 | 124.8% |
| 1960 | 59,898 | 509.4% |
| 1970 | 95,976 | 60.2% |
| 1980 | 106,618 | 11.1% |
| 1990 | 117,229 | 10% |
| 2000 | 131,760 | 12.4% |
| 2010 | 140,081 | 6.3% |
| 2019 | 152,3703 ~ | 9% |

  

 שילוט סטנדרטי בכניסות לעיר
### מפקד 2010

מפקד ארצות הברית 2010 דיווח כי בסאניווייל התגוררו 140,081 תושבים. צפיפות האוכלוסייה הייתה 2,383.8 נפש לקילומטר מרובע. ההרכב ההאוכלוסייה בסאניווייל היה 60,193 (43.0%) לבנים, 2,735 (2.0%) אפרו-אמריקאים, 662 (0.5%) אינדיאנים, 57,320 (40.9%) אסייתיים, 638 (0.5%) תושבי האוקיינוס השקט, 18,533 (13.2%) אחרים. היספנים ולטינים 26,517 נפשות (18.9%). לבנים שאינם היספנים היו 34.5% מהאוכלוסייה בשנת 2010, לעומת 74.7% בשנת 1980.

המפקד דיווח כי 139,232 נפש (99.4% מהאוכלוסייה) התגוררו במשקי בית, 380 (0.3%) התגוררו בשיכונים שאינם ממוסדים, ו 469 (0.3%) בשיכונים ממוסדים.

היו בהם 53,384 משקי בית, בתוכם התגוררו 18,614 (34.9%) ילדים מתחת לגיל 18, 28,583 (53.5%) היו זוגות נשואים החיים יחד, 4,629 (8.7%) היו נשים בעלות בית ללא בעלים. 2,341 (4.4%) היו גברים בעלי בית גבר ללא נשים. היו 2,386 (4.5%) שותפויות של נשים רווקות, ו-357 (0.7%) זוגות נשואים חד-מיניות. 13,457 משקי בית (25.2%) הורכבו מאנשים פרטיים, ו-3,775 (7.1%) גרו בני 65 ומעלה. בממוצע גרו במשקי הבית היה 2.61 נפשות. היו 35,553 משפחות (66.6% מכלל משקי הבית); גודל המשפחה הממוצע היה 3.15 נפשות.

התפלגות האוכלוסייה לפי גיל היה, 31,435 נפש (22.4%) מתחת לגיל 18, 9,350 נפש (6.7%) בגילאים 18 עד 24, 50,919 נפש (36.3%) בגילאים 25 עד 44, 32,721 נפש (23.4%) בגילאים 45 עד 64 ו-15,656 נפש (11.2%) שהיו בני 65 ומעלה. הגיל החציוני היה 35.6 שנים. על כל 100 נקבות היו 101.5 גברים. על כל 100 נקבות בגיל 18 ומעלה היו 100.9 גברים.

היו 55,791 יחידות דיור בצפיפות ממוצעת של 949.4 לקילומטר מרובע, מתוכם 25,623 (48.0%) היו בבעלות הדיירים, ו-27,761 (52.0%) נשכרו על ידי השוכרים. שיעור יחידות הדיור הבלתי מאוכלסות היה 1.1%.

כלכלה
-----

 מַטֶה יאהו בסאניווייל
החברות שבסיסן בסאניווייל כוללות את CrowdStrike,‏ Infinera,‏ Fortinet,‏ Intuitive Surgical,‏ Juniper Networks,‏ LinkedIn,‏ Proofpoint, Inc.‏ Trimble וחברת Yahoo!.

### המעסיקים הגדולים ביותר

על פי הדו"ח הכספי השנתי המקיף של העירייה לשנת 2019, המעסיקים המובילים בעיר הם:

| # | מעסיק | מספר עובדים |
| --- | --- | --- |
| 1 | גוגל | 10,695 |
| 2 | Juniper Networks Inc. | 5,130 |
| 3 | אפל בע"מ | 4,000 |
| 4 | מערכות החלל של לוקהיד מרטין | 3,973 |
| 5 | לינקדאין | 3,261 |
| 6 | מרכז פיתוח A2Z בע"מ | 3,091 |
| 7 | וולמארט | 2,288 |
| 8 | NetApp | 1,680 |
| 9 | Intuitive Surgical | 1,526 |
| 10 | מיקרוסופט | 1,409 |

ממשל ופוליטיקה
--------------

עיריית סאניווייל מנוהלת על ידי מועצת העיר. מועצת עיר מורכבת משבעה חברים שנבחרים על ידי תושבי העיר. החל מנובמבר 2020, ראש העיר נבחר ישירות לקדנציה של ארבע שנים. ששת חברי המועצה נבחרים לקדנציה של ארבע שנים. סגן ראש העיר נבחר מבין ששת חברי מועצת העיר על ידי ראש העירייה ומועצת העיר, ומכהן כהונה של שנה. מועצת העיר שוכרת את מנכ"ל עירייה שינהל את הפעילות השוטפת של העיר.

סאניווייל היא העיר הגדולה ביותר בארצות הברית המשתמשת במחלקה מיוחדת לביטחון הציבור, עם קצינים שעברו הכשרה מלאה לביצוע שירותי משטרה, כיבוי אש ושירותי רפואת חירום. משימות הקצין מתחלפות מדי שנה, כאשר חלק ממשימות המומחה נמשכות עד חמש שנים. המחלקה לביטחון הציבור קיימת בסאניווייל משנת 1950.

בבית המחוקקים של מדינת קליפורניה, סאניווייל מיוצגת על ידי נציג המפלגה הדמוקרטית. כך גם בבית הנבחרים של ארצות הברית.

נכון ל-16 באוגוסט 2016, היו בסאניווייל 56,030 מצביעים רשומים.

חינוך
-----

רוב תלמידי העיר בגילאי בתי הספר היסודיים וחטיבות ביניים, לומדים בבתי הספר של המחוז הנמצאים סאניווייל, בעוד שחלק מסוים מהתלמידים לומדים בתי הספר המחוזיים בקופרטינו ובסנטה קלרה. רוב התלמידים בגילאי בתי הספר התיכוניים, לומדים בתיכון המחוזי תיכון פרמונט שבעיר. חלק מסוים של תלמידי העיר לומדים בתיכון המחוזי סנטה קלרה.

שכונות
------

המחצית האזור הדרומי של סאניווייל הוא בעיקר אזור מגורים, בעוד שרוב החלק של סאניווייל מצפון לכביש 237 מיועד לשימוש תעשייתי.

במחצית הדרומית ישנן מספר שכונות שנבנו בהן המספר הגדול ביותר של בתים מדגם בתי אייכלר (אנ') בכל רחבי סאניווייל. באופן ספציפי יותר, ישנם 16 מתחמי דיור המכילים מעל 1100 בתי אייכלר.

בקטע המזרחי הרחוק יותר של רחוב אל קמינו ריאל בסאניווייל יש ריכוז משמעותי של עסקים בבעלות מהגרים הודים.

### פארקים

באזור סאניווייל ישנם 476 דונם של פארקים. פארקים אלה כוללים את: פארק לאס פלמאס, פארק אורטגה, פארק שבעת הימים, פארק וושינגטון ליד מרכז העיר, שני מסלולי גולף ציבוריים ופארק ביילנדס שהוא אתר הפיקניק השנתי של לינוקס.

הגנים ברחוב צ'ארלס, מהווים את הגן הקהילתי הוותיק והגדול ביותר של סאניווייל. הם ממוקמים בסמוך לספרייה הציבורית של סאניווייל. בשנת 2017 בתי הספר המחוזיים המאוחדים של סנטה קלרה חכרו את הגנים ממחוז סנטה קלרה על מנת להקים בהם מיזם חינוכי חקלאי.

תחבורה
------

 כביש 82 בצומת עם שדרת מתילדה.
כמה כבישים ארציים/פאדרלים וכבישים מהירים עוברים דרך סאניווייל:

* – הכביש המהיר 280
* – כביש 101 של ארצות הברית
* – כביש 82 ( אל קמינו ריאל )
* – כביש 85 (הכביש המהיר סטיבנס קריק)
* – כביש המדינה 237

### תחבורה ציבורית

התחבורה הציבורית בסאניווייל מנוהלת על ידי רשות התחבורה בעמק סנטה קלרה ( רכבת קלה ואוטובוסים ) ורכבת הנוסעים של קלטריין (אנ'). שתי תחנות קלטריין ממוקמות בסאניווייל: תחנת סאניווייל שבמרכז המיתולוגי של העיר, ותחנת לורנס במזרח סאניווייל, צפונית לשכונת פונדרוזה.

### אופניים

העיר סאניווייל הוקרה על ידי ליגת האופניים האמריקאים כקהילה ידידותית לאופניים ברמת ארד. הוועדה המייעצת בנושאי אופניים והולכי רגל מועצת העירייה מייעצת להמשיך בפיתוח תוכנית האופניים של עיר.

### שדות תעופה

בתחום הטיסות, סאניווייל מונגשת לשלושה שדות תעופה בינלאומיים סמוכים:

* נמל התעופה הבינלאומי נורמן י' מינטה סן חוזה (SJC) הנמצא במרחק 15 ק"מ ממרכז העיר סאניווייל. ניתן להגיע אליו ברכב וגם באמצעות הרכבת קלטריין, הרכבת הקלה VTA ואוטובוס ה-VTA. מתחנות הרכבת של קלטריין ושל הרכבות הקלות קיימות הסעות בחינם באוטובוסים כדי להגיע למסוף שדה התעופה.
* שדה התעופה הבינלאומי של סן פרנסיסקו (SFO), במרחק של 27.7 ק"מ ברכב. שדה התעופה SFO נגיש מסאניווייל באמצעות הרכבת קלטריין והתחבורה המהירה ברכבת הקלה ואוטובוסים של אזור המפרץ (BART).
* שדה התעופה הבינלאומי מטרופוליטן אוקלנד (OAK), הנמצא במרחק 60.5 ק"מ ממרכז העיר סאניווייל. גישה לשדה התעופה באוקלנד בתחבורה ציבורית אפשרית.

פשיעה
-----

משנת 1966 ועד 2004 סאניווייל דורגה בעקביות כאחת מעשר הערים הבטוחות ביותר (לערים בסדר גודל דומה) בארצות הברית על פי דיווחי הפשיעה של ה-FBI. בשנת 2005, סאניווייל דורגה כעיר ה-18 הבטוחה ביותר בארצות הברית. בשנת 2009 דורגה סאניווייל במקום השביעי בארצות הברית על ידי מגזין פורבס בניתוח הערים הבטוחות ביותר באמריקה. בשנת 2018, סאניווייל נבחרה לעיר הבטוחה ביותר על ידי SmartAsset.com זו השנה השלישית.

על פי המחלקה לבטיחון הציבור של סאניווייל, חברי כנופיה ידועים מהווים פחות מאחוז אחד מהאוכלוסייה, אם כי 95% מהפשיעה מתבצעת על ידי כנופיות אלימות. סוכנות המשימות-כוח גאנג של סאניווייל, וה-FBI מדווחים שקיימות לפחות שתי כנופיות בעיר מאז שנת 1960.

פוּלקלוֹר
---------

אגדה ארוכת שנים בסאניווייל מספרת על רוח רפאים שרודפת את חנות הצעצועים טויס אר אס שבעיר (נסגרה בשנת 2018). המדיום סילביה בראון הצהירה כי היה מטיף שוודי בשם ג'וני ג'ונסון שעבד ליד משק חקלאי בפרדס בו נבנתה חנות הצעצועים וכי הוא דימם למוות מפציעת גרזן בשוגג ברגלו.

ערים תאומות
-----------

* צ'ילהצ'ילה צ'ילן, צ'ילה (עד 1970)
* יפןיפן איזוקה, יפן (מ־2013)
 התחיל כהסכם יחסי חליפין ידידותיים לשלוש שנים. ביולי 2016 מועצת העיר הצביעה לשנות זאת למערכת יחסים של ערים אחיות.

ראו גם
------

* פאלו אלטו
* לוס אלטוס
* מאונטיין ויו
* עמק הסיליקון
* מפרץ סן פרנסיסקו

קישורים חיצוניים
----------------

ויקישיתוף מדיה וקבצים בנושא **סאניווייל** בוויקישיתוף
* אתר האינטרנט הרשמי של העיר סאניווייל (באנגלית)
* 

* סאניווייל, ברשת החברתית אקס (טוויטר)

* סיור ברחובות סאניווייל, סרטון באתר יוטיוב
* הכנסת ספר תורה לבית חב"ד בסאניווייל
* המקומות היפים שניתן לבקר בהם בסאניווייל
* סאניווייל, קליפורניה באתר curlie (באנגלית)
* חדשות מרקורי/סאניווייל  (באנגלית)
* סאניווייל, באתר אנציקלופדיה בריטניקה (באנגלית)

הערות שוליים
------------

1. ↑  מועצת העיר
2. ↑  נכון ל-2019,
3. ↑  מדגם מפקד 2019,
4. ↑  "Heritage Resources and Landmark Alteration Inventory" (PDF). City of Sunnyvale Heritage Preservation Commission. אורכב מ-המקור (PDF) ב-2013-01-20. נבדק ב-2012-10-07.
5. ↑  "Historical Information - Mission Santa Clara de Asís". *Santa Clara University*. נבדק ב-2018-03-27.
6. ↑  "1870-1918, City Expansion". *San Jose History*. 2013-11-07. נבדק ב-2018-03-27.
7. ↑  Feroben, Carolyn. "James M. Dawson - Pioneer fruit packer, Santa Clara Valley, 1871". *he Valley of Heart's Delight, Santa Clara County Biography Project*. נבדק ב-2018-03-27.
8. ↑  Chan, Sucheng (1989). *This Bittersweet Soil: The Chinese in California Agriculture, 1860-1910*. University of California Press. p. 305. ISBN 978-0520067370.
9. ↑  Capace, Nancy (1999). *Encyclopedia of California*. North American Book Dist LLC. Page 447. ISBN 9780403093182.
10. ↑  "pong [coin-op] arcade video game, atari, inc. (1972)". Arcade-history.com. נבדק ב-2014-02-06.
11. ↑  Scott Cohen, *Zap! The Rise and Fall of Atari*, ISBN 0-07-011543-5 (McGraw-Hill, 1984)
12. ↑  "City of Sunnyvale Heritage Bicycle Tours" (PDF). 2010-11-01. נבדק ב-2010-11-09.
13. ↑  Sunnyvale Town Center officially for sale as litigation cloud lifts
14. ↑  Sunnyvale Town Center deal closes for $100 million
15. ↑  "Redwood Square opens in downtown Sunnyvale". 27 בנובמבר 2017. `{{cite web}}`:  (עזרה)
16. ↑  "Whole Foods, AMC Theaters open in downtown Sunnyvale". 29 באוקטובר 2020. `{{cite web}}`:  (עזרה)
17. ↑  "About Us". *news.linkedin.com*.
18. ↑  Google's Sunnyvale ambitions prompt merchants’ worries and warnings
19. ↑  "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
20. ↑  *Sunnyvale and Los Altos, CA Tornadoes*, San Francisco State University, Department of Geosciences
21. ↑  Monteverdi, John P.; Warren Blier; Greg Stumpf; Wilfred Pi; Karl Anderson (בנובמבר 2001). "First WSR-88D Documentation of an Anticyclonic Supercell with Anticyclonic Tornadoes: The Sunnyvale–Los Altos, California, Tornadoes of 4 May 1998". *Monthly Weather Review*. **129** (11): 2805. Bibcode:2001MWRv..129.2805M. doi:10.1175/1520-0493(2001)129<2805:FWDOAA>2.0.CO;2. `{{cite journal}}`:  (עזרה)
22. ↑  Coile, Zachary; Emily Gurnon (1998-02-06). "Storm knocks out power to thousands in Bay Area; Marin commuters cut off by U.S. 101 closure". *THE STORMS OF '98*. San Francisco Chronicle. נבדק ב-2008-12-15.
23. ↑  US Census Bureau, Decennial Census of Population and Housing, The United States Census Bureau (באנגלית אמריקאית)
24. ↑  US Census Bureau, Population and Housing Unit Estimates Tables, The United States Census Bureau (באנגלית אמריקאית)
25. ↑  "2010 Census Interactive Population Search: CA - Sunnyvale city". U.S. Census Bureau. אורכב מ-המקור ב-2014-07-15. נבדק ב-2014-07-12.
26. ↑  "Sunnyvale (city), California". *State & County QuickFacts*. U.S. Census Bureau. אורכב מ-המקור ב-2012-08-31. נבדק ב-2021-01-15.
27. ↑  "California - Race and Hispanic Origin for Selected Cities and Other Places: Earliest Census to 1990". U.S. Census Bureau.
28. ↑  "Comprehensive Annual Financial Report: For the Fiscal Year Ended June 30, 2019". City of Sunnyvale, California.
29. ↑  "City Governance". City of Sunnyvale. נבדק ב-8 ביוני 2020. `{{cite web}}`:  (עזרה)
30. ↑  "Sunnyvale City Clerk: Elections".
31. ↑  Lee Romney (1 בינואר 2013). "Cross-training of public safety workers attracting more interest". *Los Angeles Times*. `{{cite news}}`:  (עזרה)
32. ↑  "Statewide Database". UC Regents. אורכב מ-המקור ב-1 בפברואר 2015. נבדק ב-29 בנובמבר 2014. `{{cite web}}`:  (עזרה)
33. ↑  "ROV Post-Election Report Aug 16 2016 Special Election" (PDF). *sccgov.org*. נבדק ב-2016-11-28.
34. ↑  "Sunnyvale Schools - Sunnyvale California School Ratings - Public and Private". *GreatSchools.org*.
35. ↑  "Index of /geo/maps/dc10map/sch\_dist/st06\_ca/c06085\_santa\_clara". *United States Census Bureau*.
36. ↑  City of Sunnyvale Zoning Map, north of 101
37. ↑  "Sunnyvale Real Estate | Eichler Homes | Tract Housing | Boyenga Team". siliconvalleyrealestate.com. נבדק ב-2014-07-14.
38. ↑  A 'Little Madras' here too ... *The Hindu*, Online edition of India's National Newspaper, May 2, 2004 (article about the South Indian business district along El Camino Real in Sunnyvale)
39. ↑  "City of Sunnyvale: Parks". *sunnyvale.ca.gov*. נבדק ב-2018-05-01.
40. ↑  Sunnyvale Department of Parks and Recreation, Park Map
41. ↑  "Charles Street Gardens | Sunnyvale's first community garden! Come grow with us!".
42. ↑  "Farm at Sunnyvale school will focus on education". *San Jose Mercury News*. 2017-09-26.
43. ↑  "League of American Bicyclists 2016 Bicycle Friendly Communities" (PDF). *BikeLeague.org*. נבדק ב-2016-11-28.
44. ↑  Forbes Magazine, *America's Safest Cities*
45. ↑  "Sunnyvale named safest city in the U.S. for the third year". *The Mercury News*. 2018-01-02. נבדק ב-2018-08-15.
46. ↑  "Sunnyvale DPS discusses topic of gangs at neighborhood meeting". *The Mercury News*. 2012-08-07. נבדק ב-2019-12-01.
47. ↑  "2011 National Gang Threat Assessment - Emerging Trends". *FBI*. 2011. נבדק ב-2019-12-01.
48. ↑  *Haunted Toys 'R' Us*, snopes.com, January 16, 2007, citing Gina Boubion, *Ghost Lets Playful Side Show in Pranks at Haunted Toy Store*, *The Houston Chronicle*, April 26, 1993, p. A2; and Dan Koeppel, *Ghost Sightings Aren't Spooking Sales at Toys 'R' Us*, Chicago Tribune, June 23, 1991, p. C8
49. ↑  Ghost Research Society, Toys 'R Us Ghost
50. ↑  Katie Dowd, "Would the death of Toys R Us kill off this famous South Bay ghost story?", *San Francisco Chronicle*, March 13, 2018.
51. ↑  "This Bay Area Toys R Us is about to vanish like a ghost". 23 במרץ 2018. `{{cite web}}`:  (עזרה)
52. ↑  Kezra, Victoria (2016-07-08). "Sunnyvale gains a new sister city in Iizuka, Japan". *Sunnyvale Sun*. p. 6.

| דגל קליפורניהדגל קליפורניה מדינת קליפורניה |
| --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562180005171
* GND: 4346848-2
* ISNI: 0000 0004 0601 4083
* LCCN: n81056552
* MusicBrainz: 616811d9-9140-47cd-890d-f8012a05f400
* NARA: 10040546
* NKC: ge1155766
* SUDOC: 201851822
* VIAF: 127339772
* WorldCat: lccn-n81056552

 |